02010R1060 — ET — 09.08.2020 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) nr 1060/2010, 28. september 2010, millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate külmutusseadmete energiamärgistusega (EMPs kohaldatav tekst) (ELT L 314 30.11.2010, lk 17)

Muudetud:









▼B

KOMISJONI DELEGEERITUD MÄÄRUS (EL) nr 1060/2010,

28. september 2010,

millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate külmutusseadmete energiamärgistusega

(EMPs kohaldatav tekst)







Artikkel 1

Sisu ja reguleerimisala

1. Käesoleva määrusega kehtestatakse märgistamise ja täiendava teabe tootekirjelduses esitamise nõuded kodumajapidamises kasutatavatele elektritoitega külmutusseadmetele, mille maht on 10 kuni 1 500 liitrit.

2. Käesolevat määrust kohaldatakse kodumajapidamises kasutatavate elektritoitega külmutusseadmete, sh väljaspool kodumajapidamist kasutamiseks või muude kui toiduainete külmutamiseks ettenähtud seadmete ja sisseehitatud seadmete suhtes.

Samuti kohaldatakse määrust kodumajapidamises kasutatavate elektrivõrgutoiteliste külmutusseadmete suhtes, mis võivad töötada akutoitel.

3. Käesolevat määrust ei kohaldata järgmistel juhtudel:

a) külmutusseadmed, mille peamine toiteallikas on muu kui elekter, näiteks veeldatud naftagaas, petrooleum ja biodiislikütused;

b) akutoitega külmutusseadmed, mille saab ühendada elektrivõrku vahelduvvoolu-alalisvoolu muunduri abil, mida on võimalik eraldi osta;

c) eritellimusel üksikeksemplarina valmistatud ja muudest külmutusseadmete mudelitest erinevad külmutusseadmed;

d) teenindussektoris kasutatavad külmutusseadmed, mille elektroonilised andurid salvestavad teabe külmutatud toiduainete väljavõtmise kohta ning edastavad selle automaatselt võrguühenduse kaudu eemal asuvasse arvestussüsteemi;

e) seadmed, mille peamine eesmärk on muu kui toiduainete säilitamine külmutamise teel, näiteks autonoomsed jäävalmistajad või jahutatud jookide automaadid.

Artikkel 2

Mõisted

Lisaks direktiivi 2010/30/EL artiklis 2 sätestatud mõistetele kasutatakse järgmisi mõisteid:

1) „toiduained” – toit, toidu koostisosad, joogid, sh vein, ja muud peamiselt toiduks ettenähtud ained, mis vajavad külmutamist kindlaksmääratud temperatuuril;

2) „kodumajapidamises kasutatav külmutusseade” – ühe või mitme kambriga isoleeritud kapp, mis on ette nähtud kodumajapidamises kasutatavate toiduainete külmutamiseks või sügavkülmutamiseks või külmutatud või sügavkülmutatud toiduainete säilitamiseks ning milles külmutamine toimub ühe või mitme energiat tarbiva protsessi abil, sh osadena müüdavad seadmed, mille paneb kokku lõpptarbija;

3) „sisseehitatud külmutusseade” – statsionaarne külmutusseade, mis on ette nähtud paigaldamiseks kappi, ettevalmistatud seinaorva või muusse sarnasesse kohta ja mis viimistletakse mööbliks;

4) „külmik” – toiduainete säilitamiseks ettenähtud külmutusseade, millel on vähemalt üks kamber, mis sobib värskete toiduainete ja/või jookide, sh veini säilitamiseks;

5) „kompressor-külmutusseade” – külmutusseade, milles külmutamine toimub mootorajamiga kompressori abil;

6) „absorptsioon-külmutusseade” – külmutusseade, milles külmutamine toimub soojust energiaallikana kasutava absorptsiooniprotsessi abil;

7) „külmik-sügavkülmik” – külmutusseade, millel on vähemalt üks värskete toiduainete säilitamise kamber ja vähemalt üks kamber, mis sobib värskete toiduainete külmutamiseks ning külmutatud toiduainete säilitamiseks tingimustes, mida tähistatakse kolme tärniga (toidukülmutuskamber);

8) „kapp-sügavkülmik” – ühe või mitme kambriga külmutusseade, mis sobib külmutatud toiduainete säilitamiseks;

9) „sügavkülmik” – ühe või mitme kambriga külmutusseade, mis sobib toiduainete külmutamiseks ümbritseva õhu temperatuurilt kuni temperatuurini – 18 °C ja samuti külmutatud toiduainete säilitamiseks tingimustes, mida tähistatakse kolme tärniga; sügavkülmikul võivad põhikambri või -kapi sees olla kahetärnilised sektsioonid ja/või kambrid;

10) „veinikülmik” – ühe või mitme kambriga külmutusseade, mis on ette nähtud ainult veini säilitamiseks;

11) „mitmeotstarbeline külmutusseade” – külmutusseade, millel on üks või mitu mitmeotstarbelist kambrit;

12) „samaväärne kodumajapidamises kasutatav külmutusseade” – kodumajapidamises kasutatava külmutusseadme mudel, mille kogu- ja kasulik maht, tehnilised, tõhusus- ja tööparameetrid ning kambrite tüübid on samaväärsed sama tootja poolt erineva koodi all turule lastud teise kodumajapidamises kasutatava külmutusseadme mudeli omadega;

13) „lõpptarbija” – tarbija, kes ostab või eeldatavalt ostab kodumajapidamises kasutatava külmutusseadme;

14) „müügikoht” – koht, kus kodumajapidamises kasutatavaid külmutusseadmeid esitletakse või pakutakse müügiks, rentimiseks või järelmaksuga müügiks.

Kasutatakse ka I lisas sätestatud mõisteid.

Artikkel 3

Tarnijate kohustused

Tarnijad tagavad järgmise:

a) iga kodumajapidamises kasutatav külmutusseade on varustatud trükitud märgisega, mille vorm ja millel esitatav teave on sätestatud II lisas;

b) kättesaadav on III lisale vastav tootekirjeldus;

c) IV lisa kohane tehniline dokumentatsioon tehakse nõudmise korral kättesaadavaks liikmesriikide pädevatele asutustele ja komisjonile;

d) igas kodumajapidamises kasutatava külmutusseadme konkreetse mudeli reklaamis näidatakse energiatõhususe klass, kui reklaamis esitatakse energia või hinnaga seotud teavet;

e) kodumajapidamises kasutatava külmutusseadme konkreetse mudeli tehnilistes reklaammaterjalides, milles kirjeldatakse tehnilisi parameetreid, esitatakse alati kõnealuse mudeli energiatõhususe klass;

▼M1

f) kõigi alates 1. jaanuarist 2015 turule lastud kodumajapidamises kasutatavate külmutusseadmete uue mudelitähisega mudelite edasimüüjatele tehakse elektrooniliselt kättesaadavaks II lisa kohase vormi ja sisuga märgis. Märgise võib teha kättesaadavaks ka muude kodumajapidamises kasutatavate külmutusseadmete mudelite edasimüüjatele;

g) kõigi alates 1. jaanuarist 2015 turule lastud kodumajapidamises kasutatavate külmutusseadmete uue mudelitähisega mudelite edasimüüjatele tehakse elektrooniliselt kättesaadavaks III lisa kohane tootekirjeldus. Tootekirjelduse võib teha kättesaadavaks ka muude kodumajapidamises kasutatavate külmutusseadmete mudelite edasimüüjatele.

▼B

Artikkel 4

Edasimüüjate kohustused

Edasimüüjad tagavad järgmise:

a) müügikohas on iga kodumajapidamises kasutatava külmutusseadme esi- või ülaosa välispinnal selgelt nähtav artikli 3 punkti a kohane märgis, mille tarnijad on kättesaadavaks teinud;

▼M1

b) müügiks, rendile andmiseks või järelmaksuga müügiks pakutavaid kodumajapidamises kasutatavaid külmutusseadmeid, mille puhul lõppkasutaja toodet eeldatavasti esitletuna ei näe, turustatakse koos tarnija poolt V lisa kohaselt esitatud teabega. Kui toodet pakutakse interneti kaudu ning elektrooniline märgis ja tootekirjeldus on kooskõlas artikli 3 punktidega f ja g kättesaadavaks tehtud, kohaldatakse X lisa;

▼B

c) igas kodumajapidamises kasutatava külmutusseadme konkreetse mudeli reklaamis näidatakse energiatõhususe klass, kui reklaamis esitatakse energia või hinnaga seotud teavet;

d) kodumajapidamises kasutatava külmutusseadme konkreetse mudeli tehnilistes reklaammaterjalides, milles kirjeldatakse tehnilisi parameetreid, esitatakse alati kõnealuse mudeli energiatõhususe klass.

Artikkel 5

Mõõtmismeetodid

Artikli 3 alusel esitatava teabe saamiseks kasutatakse usaldusväärseid, täpseid ja korratavaid mõõtmismenetlusi, mille puhul võetakse arvesse üldtunnustatult parimaid mõõtmismeetodeid, nagu on sätestatud VI lisas.

Artikkel 6

Turujärelevalve kontrollimenetlus

Liikmesriigid kohaldavad VII lisas esitatud menetlust, kui nad hindavad vastavust deklareeritud energiatõhususe klassile ning aastase energiatarbimise, värskete ja külmutatud toiduainete jaoks ettenähtud kambrite mahtude, külmutusvõimsuse ning mürataseme deklareeritud andmetele.

Artikkel 7

Läbivaatamine

Komisjon vaatab käesoleva määruse tehnoloogilist arengut arvestades läbi hiljemalt neli aastat pärast jõustumist. Läbivaatamise käigus hinnatakse eelkõige VII lisas sätestatud lubatud hälbeid ja võimalusi kõrvaldada VIII lisas sätestatud parandustegurid või vähendada nende väärtust.

Artikkel 8

Kehtetuks tunnistamine

Direktiiv 94/2/EÜ tunnistatakse kehtetuks alates 30. novembrist 2011.

Artikkel 9

Üleminekusätted

1. Artikli 3 punkte d ja e ning artikli 4 punkte b, c ja d ei kohaldata trükitud reklaamile ja trükitud tehnilistele reklaammaterjalidele, mis on avaldatud enne 30. märtsi 2012.

2. Kodumajapidamises kasutatavad külmutusseadmed, mis on lastud turule enne 30. novembrit 2011, peavad vastama direktiivi 94/2/EÜ sätetele.

3. Kodumajapidamises kasutatavad külmutusseadmed, mis vastavad käesoleva määruse sätetele ja mis lastakse turule või mida pakutakse müügiks, rendile andmiseks või järelmaksuga müügiks enne 30. novembrit 2011, loetakse vastavaks direktiivi 94/2/EÜ nõuetele.

Artikkel 10

Jõustumine ja kohaldamine

1. Käesolev määrus jõustub kahekümnendal päeval pärast selle avaldamist Euroopa Liidu Teatajas.

2. Määrust kohaldatakse alates 30. novembrist 2011. Artikli 3 punkte d ja e ning artikli 4 punkte b, c ja d kohaldatakse alates 30. märtsist 2012.

Käesolev määrus on tervikuna siduv ja vahetult kohaldatav kõikides liikmesriikides.









I LISA

II–IX lisas kasutatavad mõisted

II–IX lisas kasutatakse järgmisi mõisteid:

a) „jäätumisvaba süsteem” – jää tekkimist takistav automaatsüsteem, mille puhul kasutatakse jahutamiseks õhu sundringlust ja automaatne sulatussüsteem sulatab aurustile või aurustitele tekkinud jää ning sulatusvesi eemaldatakse automaatselt;

b) „jäätumisvaba kamber” – kamber, milles tekkiva jää sulatamiseks kasutatakse jäätumisvaba süsteemi;

c) „külmik-jahekapp” – külmutusseade, millel on vähemalt üks kamber värske toidu säilitamiseks ja üks jahekamber, kuid milles ei ole sügavkülm-, jahutus- ega jäävalmistamiskambrit;

d) „jahekapp” – külmutusseade, mis koosneb ainult ühest või mitmest jahekambrist;

e) „külmik-jahuti” – külmutusseade, millel on vähemalt üks kamber värske toidu säilitamiseks ja jahutuskamber, kuid puudub sügavkülmkamber;

f) „kamber” – punktides g–n nimetatud kamber;

g) „värske toidu säilituskamber” – külmutamata toiduainete säilitamiseks ettenähtud kamber, mis võib omakorda olla jagatud väiksemateks kambriteks;

h) „jahekamber” – kamber, mis on ette nähtud teatavate toiduainete või jookide säilitamiseks värske toidu säilituskambri temperatuurist kõrgemal temperatuuril;

i) „jahutuskamber” – kiiresti riknevate toiduainete säilitamiseks ettenähtud kamber;

j) „jäävalmistamiskamber” – jää valmistamiseks ja hoidmiseks spetsiaalselt ettenähtud madala temperatuuriga kamber;

k) „sügavkülmkamber” – madala temperatuuriga kamber, mis on ette nähtud külmutatud toiduainete säilitamiseks ja mille liigitus vastavalt temperatuurile on järgmine: i) „ühe tärniga külmkamber” : sügavkülmkamber, mille temperatuur ei ole kõrgem kui – 6 °C; ii) „kahe tärniga külmkamber” : sügavkülmkamber, mille temperatuur ei ole kõrgem kui – 12 °C; iii) „kolme tärniga kamber” : sügavkülmkamber, mille temperatuur ei ole kõrgem kui – 18 °C; iv) „külmutuskamber” (või „nelja tärniga külmkamber”) : kamber, mis sobib 100 l kasuliku mahu kohta vähemalt 4,5 kg, kuid mitte mingil juhul vähem kui 2 kg toiduainete külmutamiseks ümbritseva õhu temperatuurilt temperatuurini – 18 °C 24 tunni jooksul ning mis sobib ka külmutatud toiduainete säilitamiseks kolme tärniga tähistatavates temperatuurioludes ja mis võib sisaldada ka kahetärnilisi sektsioone; v) „tärnita külmkamber” : sügavkülmkamber, mille temperatuur on < 0 °C ning mida saab kasutada ka jää valmistamiseks ja hoidmiseks, kuid mis ei ole ette nähtud kiiresti riknevate toiduainete säilitamiseks;

l) „veinikamber” – kamber, mis on ette nähtud ainult veini lühiajaliseks hoidmiseks, et jahutada vein ideaalse joomistemperatuurini, või veini pikaajaliseks hoidmiseks selle laagerdamise eesmärgil ja mille omadused on järgmised: i) eelnevalt seadistatud või tootja kasutusjuhendi kohaselt käsitsi määratud püsiv säilitustemperatuur vahemikus + 5 °C kuni + 20 °C; ii) iga kodumajapidamises kasutatava külmutusseadme kliimaklassi jaoks määratud ümbritseva õhu temperatuuri puhul on töötemperatuuri(de) kõikumine väiksem kui 0,5 K; iii) kambri õhuniiskuse aktiivne või passiivne hoidmine vahemikus 50–80 %; iv) selline konstruktsioon, tänu millele väheneb külmiku kompressorist või välisest allikast tuleneva vibratsiooni edasikandumist kambrile;

m) „mitmeotstarbeline kamber” – kamber, mis on ette nähtud kasutamiseks kahe või mitme kambritüübi temperatuuril; lõpptarbija saab tootja kasutusjuhendit järgides valida igale kambri tüübile vastavast vahemikust temperatuuri, millel kamber talitleb pidevalt; kui kambri temperatuuri saab muuta üksnes piiratud ajaks (näiteks kiirkülmutusfunktsioon), ei ole tegemist mitmeotstarbelise kambriga käesoleva määruse tähenduses;

n) „muu kamber” – kamber, mis ei ole veinikamber ja on ette nähtud teatavate toiduainete säilitamiseks temperatuuril, mis on kõrgem kui + 14 °C;

o) „kahe tärniga sektsioon” – sügavkülmiku, külmutuskambri, kolme tärniga külmkambri või kolme tärniga kapp-sügavkülmiku osa, millel puudub eraldi uks või kaas ja mille temperatuur ei ole kõrgem kui – 12 °C;

p) „kirst-sügavkülmik” – sügavkülmik, mille kambri(te)le pääseb juurde seadme ülaosa kaudu või millel on nii pealtavatav kui ka püstine kamber, kuid mille pealtavatava(te) kambri(te) maht moodustab rohkem kui 75 % seadme kogumahust;

q) „pealtavatav” või „kirstukujuline” – külmutusseade, mille kambri(te)le pääseb juurde seadme ülaosa kaudu;

r) „püstine külmutusseade” – külmutusseade, mille kambri(te)le pääseb juurde seadme esiosa kaudu;

s) „kiirkülmutus” – muudetav funktsioon, mille aktiveerib lõpptarbija tootja kasutusjuhendit järgides; külmutamata toiduainete kiiremaks külmutamiseks alandatakse sügavkülmiku või külmutuskambri töötemperatuuri;

t) „mudelitähis” – tavaliselt tähtnumbriline kood, mis eristab konkreetset külmutusseadme mudelit teistest sama kaubamärgiga või tarnija nimega mudelitest.









II LISA

Märgis

1. ENERGIATÕHUSUSE JÄRGI KLASSIDESSE A+++ KUNI C LIIGITATUD KODUMAJAPIDAMISES KASUTATAVATE KÜLMUTUSSEADMETE MÄRGIS

1. Märgisel esitatakse järgmine teave.

I. Tarnija nimi või kaubamärk.

II. Tarnija mudelitähis.

III. Energiatõhususe klass, mis on määratud kindlaks IX lisa kohaselt. Kodumajapidamises kasutatava külmutusseadme energiatõhususe klassi osutava noole ots paigutatakse asjakohase energiatõhususe klassi osutava noole otsaga samale kõrgusele.

IV. Aastane energiatarbimine (AEC ), mis arvutatakse vastavalt VIII lisa punkti 3 alapunktile 2, väljendatakse kilovatt-tundides aasta kohta ja ümardatakse ülespoole lähima täisarvuni.

V. Kõikide tärniga tähistamata kambrite (st töötemperatuur > – 6 °C) ruumalade summa, ümardatuna lähima täisarvuni.

VI. Kõikide tärniga tähistatud sügavkülmkambrite (st töötemperatuur ≤ – 6 °C) ruumalade summa, ümardatuna lähima täisarvuni, ning selle kambri tärnide arv, mis moodustab kõnealusest summast suurima osa. Kui kodumajapidamises kasutataval külmutusseadmel puudub sügavkülmkamber, märgib tarnija väärtuse asemel „–L” ja jätab tärnide arvu tähistava välja tühjaks.

VII. Õhus leviva müra tase dB(A) re1 pW, ümardatuna lähima täisarvuni.

Veinikülmikute puhul asendatakse V ja VI punktid nimimahutavusega, mis väljendatakse 75 sentiliitriste standardpudelite arvuna, mis on võimalik külmikusse paigutada vastavalt tootja kasutusjuhendile.

2. Märgise kujundus on kooskõlas käesoleva lisa punkti 3 alapunktiga 1. Erandina võib lisada ELi ökomärgise, kui mudelile on antud Euroopa Parlamendi ja nõukogu määruse (EÜ) nr 66/2010 ( 1 ) kohane ökomärgis.

2. ENERGIATÕHUSUSE JÄRGI KLASSIDESSE D KUNI G LIIGITATUD KODUMAJAPIDAMISES KASUTATAVATE KÜLMUTUSSEADMETE MÄRGIS

1. Punkti 1 alapunktis 1 loetletud teave lisatakse käesolevale märgisele.

2. Märgise kujundus on kooskõlas käesoleva lisa punkti 3 alapunktiga 2. Erandina võib lisada ELi ökomärgise, kui mudelile on antud määruse (EÜ) nr 66/2010 kohane ökomärgis.

3. MÄRGISE KUJUNDUS

1. Kõikide kodumajapidamises kasutatavate külmutusseadmete puhul, mis on liigitatud energiatõhususe klassidesse A+++ kuni C, välja arvatud veinikülmikud, on märgise kujundus järgmine:

Selgitus:

a) märgise laius on vähemalt 110 mm ja kõrgus 220 mm. Kui märgis trükitakse suuremas formaadis, peab selle kujundus siiski jääma proportsionaalselt samaks eespool esitatud kirjeldusega;

b) taust on valge;

c) neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 00–70-X-00: 0 % tsüaansinist, 70 % magentapunast, 100 % kollast, 0 % musta;

d) märgis vastab kõikidele järgmistele tingimustele (numbrid viitavad eespool esitatud joonisele): ELi märgise äärejoon: 5 pt – värvus: 100 % tsüaansinist – ümarad nurgad: 3,5 mm. ELi logo – värvused: X-80–00-00 ja 00–00-X-00. Energiamärgis : värvus: X-00–00-00. Piktogramm vastavalt näidisele: ELi logo + energiamärgis: laius: 92 mm, kõrgus: 17 mm. Logode all olev joon: 1 pt – värvus: 100 % tsüaansinist – pikkus: 92,5 mm. Skaala A–G — Nool: kõrgus: 7 mm, vahe: 0,75 mm – värvus: kõrgeim klass: X-00-X-00, teine klass: 70–00-X-00, kolmas klass: 30–00-X-00, neljas klass: 00–00-X-00, viies klass: 00–30-X-00, kuues klass: 00–70-X-00, viimane klass: 00-X-X-00. — Tekst: poolpaks Calibri 19 pt, suurtähed ja valge; +-märgid: poolpaks Calibri 13 pt, suurtähed, valged, ühel real. Energiatõhususe klass — Nool: laius: 26 mm, kõrgus: 14 mm, 100 % musta; — Tekst: poolpaks Calibri 29 pt, suurtähed ja valge; +-märgid: poolpaks Calibri 18 pt, suurtähed, valged, ühel real. Energia — Tekst: tavaline Calibri 11 pt, must. Aastane energiatarve: — Äärejoon: 3 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 45 pt, 100 % musta. — Teine joon: tavaline Calibri 17 pt, 100 % musta. Kõikide tärniga tähistamata kambrite ruumala: — Äärejoon: 3 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 25 pt, 100 % musta. tavaline Calibri 17 pt, 100 % musta. Õhus leviva müra tase: — Äärejoon: 3 pt – värvus: 100 % tsüaansinist – ümarad nurgad: 3,5 mm. — Väärtus : poolpaks Calibri 25 pt, 100 % musta. tavaline Calibri 17 pt, 100 % musta. Kõikide tärniga tähistatud sügavkülmkambrite ruumala: — Äärejoon: 3 pt – värvus: 100 % tsüaansinist – ümarad nurgad: 3,5 mm. — Väärtus : poolpaks Calibri 25 pt, 100 % musta. tavaline Calibri 17 pt, 100 % musta. Tarnija nimi või kaubamärk. Tarnija mudelitähis. Tarnija või kaubamärk ja mudeli tähis peaksid mahtuma alale suurusega 90 × 15 mm. Määruse number: Tekst: poolpaks Calibri 11 pt.

2. Kõikide kodumajapidamises kasutatavate külmutusseadmete puhul, mis on liigitatud energiatõhususe klassidesse D kuni G, välja arvatud veinikülmikud, on märgise kujundus järgmine:

Selgitus:

märgise kujundus vastab käesoleva lisa punkti 3 alapunktile 1, välja arvatud number 8, mille kujundus on järgmine:

Aastane energiatarve: — Äärejoon: 3 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 32 pt, 100 % musta. — Teine joon: tavaline Calibri 14 pt, 100 % musta.

3. Veinikülmikute puhul on märgise kujundus järgmine:

Selgitus:

a) märgise laius on vähemalt 110 mm ja kõrgus 220 mm. Kui märgis trükitakse suuremas formaadis, peab selle kujundus siiski jääma proportsionaalselt samaks eespool esitatud kirjeldusega;

b) taust on valge;

c) neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 00–70-X-00: 0 % tsüaansinist, 70 % magentapunast, 100 % kollast, 0 % musta;

d) märgis vastab kõikidele järgmistele tingimustele (numbrid viitavad eespool esitatud joonisele): ELi märgise äärejoon: 5 pt – värvus: 100 % tsüaansinist – ümarad nurgad: 3,5 mm. ELi logo – värvused: X-80–00-00 ja 00–00-X-00. Energiamärgis : värvus: X-00–00-00. Piktogramm vastavalt näidisele: ELi logo + energiamärgis: laius: 92 mm, kõrgus: 17 mm. Logode all olev joon: 1 pt – värvus: 100 % tsüaansinist – pikkus: 92,5 mm. Skaala A–G — Nool: kõrgus: 7 mm, vahe: 0,75 mm – värvus: kõrgeim klass: X-00-X-00, teine klass: 70–00-X-00, kolmas klass: 30–00-X-00, neljas klass: 00–00-X-00, viies klass: 00–30-X-00, kuues klass: 00–70-X-00, viimane klass (viimased klassid): 00-X-X-00. — Tekst: poolpaks Calibri 19 pt, suurtähed ja valge; +-märgid: poolpaks Calibri 13 pt, suurtähed, valged, ühel real. Energiatõhususe klass — Nool: laius: 26 mm, kõrgus: 14 mm, 100 % musta; — Tekst: poolpaks Calibri 29 pt, suurtähed ja valge; +-märgid: poolpaks Calibri 18 pt, suurtähed, valged, ühel real. Energia — Tekst: tavaline Calibri 11 pt, mustad trükitähed. Aastane energiatarve: — Äärejoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 30 pt, 100 % musta. — Teine joon: tavaline Calibri 14 pt, 100 % musta. Nimimahutavus standardsete veinipudelite arvuna: — Äärejoon: 2 pt – värvus: 100 % tsüaansinist – ümarad nurgad: 3,5 mm. — Väärtus : poolpaks Calibri 28 pt, 100 % musta. tavaline Calibri 15 pt, 100 % musta. Õhus leviva müra tase: — Äärejoon: 2 pt – värvus: 100 % tsüaansinist – ümarad nurgad: 3,5 mm. — Väärtus : poolpaks Calibri 25 pt, 100 % musta. tavaline Calibri 17 pt, 100 % musta. Tarnija nimi või kaubamärk. Tarnija mudelitähis. Tarnija või kaubamärk ja mudeli tähis peaksid mahtuma alale suurusega 90 × 15 mm. Määruse number: Tekst: poolpaks Calibri 11 pt.









III LISA

Tootekirjeldus

1. Tootekirjelduses olev teave esitatakse järgmises järjekorras ja avaldatakse tootebrošüüris või muudes trükimaterjalides, mis on tootega kaasas:

a) tarnija nimi või kaubamärk;

b) tarnija mudelitähis, nagu on määratletud I lisa punktis t;

c) kodumajapidamises kasutatava külmutusseadme mudeli kategooria, nagu on määratletud VIII lisa punktis 1;

d) mudeli energiatõhususe klass, mis määratakse kindlaks kooskõlas IX lisaga;

e) kui mudelile on määruse (EÜ) nr 66/2010 kohaselt antud ühenduse ökomärgis, võib lisada ka selle teabe;

f) aastane energiatarbimine (AEC ), mis arvutatakse vastavalt VIII lisa punkti 3 alapunktile 2, väljendatakse kilovatt-tundides aasta kohta ja ümardatakse ülespoole lähima täisarvuni. Seda kirjeldatakse järgmiselt: „Energiatarbimine XYZ kilovatt-tundi aastas, põhineb standardtingimustes mõõdetud 24 tunni tulemustel. Tegelik energiatarbimine oleneb seadme kasutusviisist ja asukohast”;

g) iga kambri maht ja kohaldatav võimalik tärnides väljendatud hinnang, nagu on määratletud II lisa punkti 1 alapunkti 1 alapunktis V;

h) I lisa punktis n määratletud „muude kambrite” ettenähtud temperatuur. Veinikambrite puhul kõige madalam töötemperatuur, mis on kas eelnevalt määratud või mille lõpptarbija saab määrata püsivaks kasutuseks vastavalt tootja kasutusjuhendile;

i) väljend „jäätumisvaba” asjakohaste kambrite puhul, nagu see on määratletud I lisa punktis b;

j) „ohutu elektrikatkestuse kestus X tundi”, mis on määratletud „temperatuuri tõusu ajana”;

k) „külmutusvõimsus” kilogrammides 24 tunni kohta;

l) „kliimaklass” vastavalt VIII lisa tabeli 3 punktile 1, mis on väljendatud järgmiselt: „Kliimaklass: W [kliimaklass]. Seade on ette nähtud kasutamiseks kohas, kus ümbritseva õhu temperatuur on vahemikus X [madalaim temperatuur] °C ja X [kõrgeim temperatuur] °C”;

m) õhus leviva müra tase dB(A) re1 pW, ümardatuna lähima täisarvuni;

n) märge selle kohta, kui mudel on ette nähtud kasutamiseks sisseehitatud seadmena;

o) veinikülmikute puhul esitatakse järgmine teave: „Käesolev seade on ette nähtud ainult veini säilitamiseks”. Käesolev punkt ei kehti kodumajapidamises kasutatavate külmutusseadmete puhul, mis ei ole kavandatud spetsiaalselt veini säilitamiseks, kuid mida sellegipoolest saab sel eesmärgil kasutada, ega kodumajapidamises kasutatavate külmutusseadmete puhul, millel on veinikamber koos muu kambritüübiga.

2. Üks tootekirjeldus võib hõlmata mitut sama tarnija külmutusseadme mudelit.

3. Tootekirjelduses sisalduva teabe võib esitada märgise koopiana värviliselt või mustvalgena. Sel juhul tuleb esitada ka punktis 1 loetletud teave, mida ei ole veel märgisel esitatud.









IV LISA

Tehniline dokumentatsioon

1. Artikli 3 punktis c osutatud tehniline dokumentatsioon sisaldab järgmist:

a) tarnija nimi ja aadress;

b) külmutusseadme mudeli üheseks ja lihtsaks identifitseerimiseks piisav üldkirjeldus;

c) vajaduse korral viited kohaldatud harmoneeritud standarditele;

d) vajaduse korral muud kasutatud tehnilised standardid ja spetsifikatsioonid;

e) selle isiku andmed ja allkiri, kellel on õigus tarnija nimel alla kirjutada;

f) mõõtmiste tehnilised parameetrid, mis on kindlaks määratud VIII lisas: i) üldmõõtmed, ii) kasutamiseks vajalik üldpind, iii) üldmaht/üldmahud, iv) kasulik maht ja kasulik täismaht, v) sügavkülmkambri(te) tärnide arv, vi) sulatusmeetod, vii) töötemperatuur, viii) energiatarbimine, ix) temperatuuri tõusu aeg, x) külmutusvõimsus, xi) võimsustarve, xii) veinikambri õhuniiskus, xiii) õhus leviv müra,

g) VIII lisa kohaselt tehtud arvutuste tulemused.

2. Kui kodumajapidamises kasutatava külmutusseadme konkreetse mudeli andmed tehnilises dokumentatsioonis on saadud konstruktsiooni alusel tehtud arvutuste ja/või muu samaväärse külmutusseadme andmete ekstrapoleerimise tulemusel, peavad dokumentatsioonis olema esitatud nimetatud arvutuste ja/või ekstrapoleerimise või tootja tehtud katsetuste üksikasjad, et oleks võimalik kontrollida arvutuste täpsust. Teave peab sisaldama ka kõikide muude samaväärsete kodumajapidamises kasutatavate külmutusseadmete mudelite loetelu, mille andmed on saadud samal viisil.









V LISA

Teave, mis tuleb esitada juhtudel, kui lõppkasutajal ei ole eeldatavasti võimalik esitletavat seadet näha

1. Artikli 4 punktis b osutatud teave esitatakse järgmises järjekorras:

a) mudeli energiatõhususe klass, nagu on määratletud IX lisas;

b) aastane energiatarbimine, mis arvutatakse vastavalt VIII lisa punkti 3 alapunktile 2, väljendatakse kilovatt-tundides aasta kohta ja ümardatakse ülespoole lähima täisarvuni;

c) iga kambri maht ja kohaldatav võimalik tärnides väljendatud hinnang, nagu on määratletud II lisa punkti 1 alapunkti 1 alapunktis VI;

d) „kliimaklass” vastavalt VIII lisa tabeli 3 punktile 1;

e) õhus leviva müra tase dB(A) re1 pW, ümardatuna lähima täisarvuni;

f) märge selle kohta, kui mudel on ette nähtud kasutamiseks sisseehitatud seadmena;

g) veinikülmikute puhul esitatakse järgmine teave: „Käesolev seade on ette nähtud ainult veini säilitamiseks”. Käesolev punkt ei kehti kodumajapidamises kasutatavate külmutusseadmete puhul, mis ei ole kavandatud spetsiaalselt veini säilitamiseks, kuid mida sellegipoolest saab sel eesmärgil kasutada, ega kodumajapidamises kasutatavate külmutusseadmete puhul, millel on veinikamber koos muu kambritüübiga.

2. Kui esitatakse ka muud tootekirjelduses sisalduvat teavet, tuleb see esitada III lisas määratletud kujul ja järjekorras.

3. Kogu käesolevas lisas osutatud teave trükitakse või esitatakse loetava suuruse ja kirjatüübiga kirjas.









VI LISA

Mõõtmised

1. Käesoleva määruse nõuete täitmisel ja täitmise kontrollimisel kasutatakse usaldusväärset, täpset ja korratavat mõõtmismenetlust, mille puhul võetakse arvesse üldtunnustatud uusimaid mõõtmismeetodeid, sealhulgas sellistes dokumentides sätestatud meetodeid, mille viitenumbrid on sel eesmärgil avaldatud Euroopa Liidu Teatajas.

2. ÜLDISED KATSETUSTINGIMUSED Üldisi katsetustingimusi kohaldatakse järgmiselt: 1) kui seadmel on reguleeritavad kondensatsioonivastased soojendid, mida lõpptarbija saab sisse ja välja lülitada, lülitatakse need sisse ja soojendus reguleeritakse maksimaalseks; 2) kui seadmel on ukse sisse paigutatud seadiseid (näiteks jää või jahutatud vee/jookide väljastamise seadised), mida lõpptarbija saab sisse ja välja lülitada, lülitatakse need energiatarbimise mõõtmise ajal sisse, kuid neid ei kasutata; 3) mitmeotstarbeliste külmutusseadmete ja kambrite säilitustemperatuur on energiatarbimise mõõtmise ajal kõige külmema kambri nimitemperatuur, mille tootja on määranud pideva tavapärase kasutuse jaoks; 4) kodumajapidamises kasutatava külmutusseadme energiatarbimise määramiseks reguleeritakse seade kõige madalamale temperatuurile, mille tootja on määranud VIII lisa tabelis 5 määratletud muude kambrite pideva tavapärase kasutuse jaoks.

3. TEHNILISED PARAMEETRID Määratakse järgmised parameetrid: a) üldmõõtmed – mõõdetakse millimeetri täpsusega; b) kasutamiseks vajalik üldpind – mõõdetakse millimeetri täpsusega; c) üldmaht/üldmahud – mõõdetakse kuupdetsimeetrites või liitrites ümardatuna lähima täisarvuni; d) kasulik maht ja kasulik täismaht – mõõdetakse kuupdetsimeetrites või liitrites ümardatuna lähima täisarvuni; e) sulatusmeetod; f) töötemperatuur; g) energiatarbimine – väljendatakse kilovatt-tundides 24 tunni kohta (kWh/24h), täpsusega kolm kümnendkohta; h) temperatuuri tõusu aeg; i) külmutusvõimsus; j) veinikambri õhuniiskus – väljendatakse protsentides ümardatuna lähima täisarvuni ning k) õhus leviva müra tase.

▼M2









VII LISA

Toote nõuetele vastavuse kontrollimine turujärelevalveasutuste poolt

Käesolevas lisas sätestatud kontrollimistulemuste hälbed on asjakohased ainult seoses liikmesriigi ametiasutuste mõõdetud näitajate kontrollimisega ning tarnija ei või neid kasutada lubatud hälvetena väärtuste esitamisel tehnilistes dokumentides. Märgisel ja tootekirjelduses esitatud väärtused ja klassid ei tohi tarnija seisukohast olla paremad kui tehnilistes dokumentides esitatud andmed.

Kui liikmesriikide ametiasutused kontrollivad toote mudeli vastavust käesolevas delegeeritud määruses sätestatud nõuetele, järgivad nad käesolevas lisas osutatud nõuete puhul järgmist korda.

1) Liikmesriigi ametiasutused kontrollivad ühte seadet teatavast mudelist.

2) Mudel loetakse kohaldatavatele nõuetele vastavaks järgmisel juhul: a) kui direktiivi 2010/30/EL artikli 5 punkti b kohaselt tehnilistes dokumentides esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja seisukohast paremad kui vastavad väärtused, mis on esitatud kõnealuse artikli punkti iii kohaselt katsearuannetes, ning b) kui märgisel ja tootekirjelduses märgitud väärtused ei ole tarnija seisukohast soodsamad kui esitatud väärtused ning kui märgitud energiatõhususklass ei ole tarnija seisukohast soodsam kui esitatud väärtuste alusel määratud klass ning c) kui liikmesriikide ametiasutused katsetavad ühte seadet teatavast mudelist, vastavad määratud väärtused (asjakohaste näitajate katse käigus mõõdetud väärtused ja nende mõõtmistulemuste alusel arvutatud väärtused) tabelis 1 esitatud vastavatele kontrollimisel lubatud hälvetele.

3) Kui punkti 2 alapunktis a või b osutatud tulemusi ei saavutata, loetakse mudel ja kõik tehnilistes dokumentides samaväärsete kodumajapidamises kasutatava külmutusseadme mudelitena loetletud mudelid käesoleva delegeeritud määruse nõuetele mittevastavaks.

4) Kui punkti 2 alapunktis c osutatud tulemust ei saavutata, valib liikmesriigi ametiasutus katsetamiseks veel kolm sama mudeli seadet. Teise võimalusena võib valida kolm seadet ka nii, et need on ühest või mitmest erinevast mudelist, mis on tarnija tehnilistes dokumentides loetletud kui samaväärsed mudelid.

5) Mudel loetakse kohaldatavatele nõuetele vastavaks, kui nende kolme seadme puhul vastab määratud väärtuste aritmeetiline keskmine tabelis 1 esitatud vastavatele kontrollimisel lubatud hälvetele.

6) Kui punktis 5 osutatud tulemust ei saavutata, loetakse mudel ja kõik tehnilistes dokumentides samaväärsete kodumajapidamises kasutatava külmutusseadme mudelitena loetletud mudelid käesoleva delegeeritud määruse nõuetele mittevastavaks.

7) Liikmesriigi ametiasutused esitavad teiste liikmesriikide ametiasutustele ning komisjonile kogu asjakohase teabe viivitamata pärast seda, kui mudel tunnistati punktide 3 ja 6 kohaselt mittevastavaks.

Liikmesriigi ametiasutused järgivad VI ja VIII lisas sätestatud mõõtmis- ja arvutamismeetodeid.

Käesolevas lisas osutatud nõuete puhul kasutavad liikmesriikide ametiasutused üksnes tabelis 1 esitatud kontrollimisel lubatud hälbeid ja üksnes punktides 1–7 kirjeldatud korda. Muid lubatud hälbeid, nt ühtlustatud standarditega või muude mõõtmismeetoditega ette nähtuid, ei kasutata.







Tabel 1 Kontrollimisel lubatud hälbed Näitajad Kontrollimisel lubatud hälbed Kogumaht Määratud väärtus ei tohi olla esitatud väärtusest üle 3 % või 1 l väiksem, sõltuvalt sellest, kumb väärtus on suurem. Kasulik maht Määratud väärtus ei tohi olla esitatud väärtusest üle 3 % või 1 l väiksem, sõltuvalt sellest, kumb väärtus on suurem. Kui kasutaja saab jahekambri ja värskete toiduainete säilituskambri mahtu teineteise suhtes muuta, katsetatakse mahtu, kui jahekambri maht on muudetud võimalikult väikseks. Külmutusvõimsus Määratud väärtus ei tohi olla esitatud väärtusest üle 10 % väiksem. Energiatarbimine Määratud väärtus ei tohi olla esitatud väärtusest (E24h ) üle 10 % suurem. Veinikülmikute õhuniiskus Suhtelise õhuniiskuse määratud väärtus ei tohi erineda esitatud vahemikust üle 10 %. Õhus leviva müra tase Määratud väärtus peab vastama esitatud väärtusele.

▼B









VIII LISA

Kodumajapidamises kasutatavate külmutusseadmete liigitamine: ekvivalentmahu ja energiatõhususe indeksi arvutamise meetod

1. KODUMAJAPIDAMISES KASUTATAVATE KÜLMUTUSSEADMETE LIIGITUS

Kodumajapidamises kasutatavad külmutusseadmed liigitatakse kategooriatesse vastavalt tabelile 1.

Kategooria määratakse tabelis 2 esitatud kambrikoosseisu alusel, sõltumata uste ja/või sahtlite arvust.







Tabel 1 Kodumajapidamises kasutatavate külmutusseadmete kategooriad Kategooria Nimetus 1 Ühe või mitme värskete toiduainete säilitamiseks ettenähtud kambriga külmik 2 Külmik-jahekapp, jahekapp ja veinikülmik 3 Külmik-jahuti ja nulltärnilise külmkambriga külmik 4 1 tärniga külmkambriga külmik 5 2 tärniga külmkambriga külmik 6 3 tärniga külmkambriga külmik 7 Külmik-sügavkülmik 8 Püstine sügavkülmik 9 Kirst-sügavkülmik 10 Mitmeotstarbelised ja muud külmutusseadmed

Kodumajapidamises kasutatavad külmutusseadmed, mida kambri temperatuuri alusel ei saa liigitada 1.–9. kategooriasse, kuuluvad 10. kategooriasse.







Tabel 2 Kodumajapidamises kasutatavate külmutusseadmete liigitus ja asjakohane kambrikoosseis Nimitemperatuur (energiatõhususe indeksi määramiseks) (°C) Ettenähtud tempera-tuur + 12 + 12 + 5 0 0 – 6 – 12 – 18 – 18 Kategooria (number) Kambrite tüübid Muu Veinikapp Jahekapp Värskete toiduainete säilitamine Jahutamine Nulltärniline/Jää valmista-mine 1-tärniline 2-tärniline 3-tärniline 4-tärniline Külmutusseadme kategooria Kambrikoosseis Ühe või mitme värskete toiduainete säilitamiseks ettenähtud kambriga külmik Ei Ei Ei Jah Ei Ei Ei Ei Ei Ei 1 KÜLMIK-JAHEKAPP, JAHEKAPP ja VEINIKÜLMIK V V V Jah Ei Ei Ei Ei Ei Ei 2 V V Jah Ei Ei Ei Ei Ei Ei Ei Ei Jah Ei Ei Ei Ei Ei Ei Ei Ei KÜLMIK-JAHUTI ja 0 TÄRNIGA KÜLMKAMBRIGA KÜLMIK V V V Jah Jah V Ei Ei Ei Ei 3 V V V Jah V Jah Ei Ei Ei Ei 1 TÄRNIGA KÜLMKAMBRIGA KÜLMIK V V V Jah V V Jah Ei Ei Ei 4 2 TÄRNIGA KÜLMKAMBRIGA KÜLMIK V V V Jah V V V Jah Ei Ei 5 3 TÄRNIGA KÜLMKAMBRIGA KÜLMIK V V V Jah V V V V Jah Ei 6 KÜLMIK-SÜGAVKÜLMIK V V V Jah V V V V V Jah 7 PÜSTINE SÜGAVKÜLMIK Ei Ei Ei Ei Ei Ei Ei V (Jah) () Jah 8 KIRST-SÜGAVKÜLMIK Ei Ei Ei Ei Ei Ei Ei V Ei Jah 9 MITMEOTSTARBELISED JA MUUD KÜLMUTUSSEADMED V V V V V V V V V V 10 (1) hõlmab ka kolmetärnilisi kapp-sügavkülmikuid. Märkused: Jah = kamber on olemas; Ei = kamber puudub; V = kambri olemasolu on valikuline;

Kodumajapidamises kasutatavad külmutusseadmed liigitatakse ühte või mitmesse kliimaklassi vastavalt tabelile 3.







Tabel 3 Kliimaklassid Klass Sümbol Ümbritseva õhu keskmine temperatuur °C Subnormaalne SN +10 kuni +32 Normaalne N +16 kuni +32 Subtroopiline ST +16 kuni +38 Troopiline T +16 kuni +43

Külmutusseade on võimeline hoidma kodumajapidamises kasutatavate külmutusseadmete eri tüüpide ja asjakohaste kliimaklasside jaoks määratletud nõutavat säilitustemperatuuri samaaegselt eri kambrites ja lubatud kõikumiste piirides (sulatustsükli ajal) vastavalt tabelile 4.

Mitmeotstarbelised külmutusseadmed ja kambrid peavad hoidma erinevate kambritüüpide nõutavaid temperatuure, kui lõpptarbija saab nimetatud temperatuurid määrata tootja kasutusjuhendit järgides.







Tabel 4 Säilitustemperatuurid Säilitustemperatuurid (°C) Muu kamber Veinikamber Jahekamber Värskete toiduainete säilituskamber Jahutuskamber Ühetärniline külmkamber Kahetärniline külmkamber/sektsioon Sügavkülmik ja kolme tärniga külmkamber/kapp tom twma tcm t1 m, t2 m, t3 m, tma tcc t* t** t*** > +14 +5 ≤ twma ≤ +20 +8 ≤ tcm ≤ +14 0 ≤ t1m, t2m, t3m ≤ +8; tma ≤ +4 –2 ≤ tcc ≤ +3 ≤ –6 ≤ –12 () ≤ –18 () (1) kodumajapidamises kasutatavate jäätumisvabade külmutusseadmete sulatustsükli ajal ei tohi temperatuur kõikuda rohkem kui 3 K nelja tunni jooksul või 20 % jooksul töötsüklist, olenevalt sellest, kumb on lühem. Märkused: — tom: muu kambri säilitustemperatuur. — twma: veinikambri säilitustemperatuur kõikumisega 0,5 K. — tcm: jahekambri säilitustemperatuur. — t1 m, t2 m, t3 m: värskete toiduainete säilituskambri säilitustemperatuurid. — tma: värskete toiduainete säilituskambri keskmine säilitustemperatuur. — tcc: jahutuskambri hetke-säilitustemperatuur. — t*, t**, t***: sügavkülmkambrite maksimaalne temperatuur. — jääkambri ja tärnita külmkambri säilitustemperatuur on alla 0 °C.

2. EKVIVALENTMAHU ARVUTAMINE

Kodumajapidamises kasutatava külmutusseadme ekvivalentmaht võrdub kõikide kambrite ekvivalentmahtude summaga. Ekvivalentmaht arvutatakse liitrites, ümardatuna lähima täisarvuni, järgmiselt:

kus:

— n on kambrite arv,

— V c on kambri(te) kasulik maht,

— T c on kambri(te) nimitemperatuur vastavalt tabelile 2,

— on tabelis 5 esitatud termodünaamiline tegur, on tabelis 5 esitatud termodünaamiline tegur,

— FF c , CC ja BI on tabelis 6 esitatud parandustegurid mahu arvutamisel.

Termodünaamiline parandustegur

on kambri nimitemperatuuri Tc (kindlaks määratud tabelis 2) ja ümbritseva õhu temperatuuri (mis tavaliste katsetingimuste juures on + 25 °C) vahe, mis on väljendatud värskete toiduainete säilituskambri jaoks (temperatuur + 5 °C) arvutatud sama vahe suhtena.

I lisa punktides g–n kirjeldatud kambrite termodünaamilised tegurid on esitatud tabelis 5.







Tabel 5 Külmutusseadmete kambrite termodünaamilised tegurid Kamber Nimi-temperatuur (25-Tc )/20 Muu kamber Ettenähtud temperatuur Jahekamber/veinikamber + 12 °C 0,65 Värskete toiduainete säilituskamber + 5 °C 1,00 Jahutuskamber 0 °C 1,25 Jäävalmistamiskamber ja nulltärniline külmkamber 0 °C 1,25 Ühetärniline külmkamber – 6 °C 1,55 Kahetärniline külmkamber – 12 °C 1,85 Kolmetärniline külmkamber – 18 °C 2,15 Külmutuskamber (neljatärniline külmkamber) – 18 °C 2,15

Märkused:

i) mitmeotstarbeliste kambrite termodünaamiline tegur määratakse vastavalt tabelis 2 esitatud kõige külmema kambritüübi nimitemperatuurile, mille lõpptarbija saab määrata püsivaks kasutuseks vastavalt tootja kasutusjuhendile;

ii) sügavkülmikus olevate kahe tärniga sektsioonide termodünaamiline tegur määratakse kambri nimitemperatuuril Tc = – 12 °C;

iii) muude kambrite termodünaamiline tegur määratakse vastavalt kõige madalamale ettenähtud temperatuurile, mille lõpptarbija saab määrata püsivaks kasutuseks vastavalt tootja kasutusjuhendile.







Tabel 6 Parandustegurite väärtused Parandustegur Väärtus Tingimused FF (jäätumisvaba) 1,2 Jäätumisvabad sügavkülmkambrid 1 Muud CC (kliimaklass) 1,2 Kliimaklassi T (troopiline) kuuluvad seadmed 1,1 Kliimaklassi ST (subtroopiline) kuuluvad seadmed 1 Muud BI (sisseehitatud) 1,2 Vähem kui 58 cm laiused sisseehitatud seadmed 1 Muud

Märkused:

i) FF on jäätumisvaba kambri mahu parandustegur;

ii) CC on asjaomase kliimaklassi puhul kasutatav mahu parandustegur. Kui külmutusseade kuulub rohkem kui ühte kliimaklassi, kasutatakse ekvivalentmahu arvutamiseks kõrgeima parandusteguriga kliimaklassi;

iii) BI on sisseehitatud külmutusseadme mahu parandustegur.

3. ENERGIATÕHUSUSE INDEKSI ARVUTAMINE

Energiatõhususe indeksi (EEI) arvutamisel võrreldakse kodumajapidamises kasutatava külmutusseadme mudeli aastast energiatarbimist selle aastase normatiivse energiatarbimisega.

(1) Energiatõhususe indeks (EEI) arvutatakse järgmise valemiga ja ümardatakse esimese kümnendkohani: kus: AEC = on külmutusseadme aastane energiatarbimine; SAEC = on külmutusseadme normatiivne aastane energiatarbimine.

(2) Aastane energiatarbimine (AEC ), ümardatuna kahe kümnendkohani, arvutatakse aastase energiatarbimisena kilovatt-tundides (kWh/aasta) järgmiselt: AEC = E24h × 365 kus: E24h on külmutusseadme ööpäevane energiatarbimine kilovatt-tundides (kWh/24h), ümardatuna kolmanda kümnendkohani.

(3) Aastane normatiivne energiatarbimine (SAEC ), ümardatuna teise kümnendkohani, arvutatakse kilovatt-tundides aasta kohta (kWh/aasta) järgmise valemiga: SAEC = Veq × M + N + CH kus: V eq on kodumajapidamises kasutatava külmutusseadme ekvivalentmaht; CH on 50 kWh/aasta vähemalt 15-liitrist kasulikku mahtu omava jahutuskambriga, kodumajapidamises kasutatavate külmutusseadmete puhul; iga kategooria kodumajapidamises kasutatava külmutusseadme M ja N väärtus on esitatud tabelis 7.



Tabel 7 Külmutusseadmete kategooriate M ja N väärtused Kategooria M N 1 0,233 245 2 0,233 245 3 0,233 245 4 0,643 191 5 0,450 245 6 0,777 303 7 0,777 303 8 0,539 315 9 0,472 286 10 (*1) (*1) (*1) Märkus: kategooriasse kuuluvate kodumajapidamises kasutatavate külmutusseadmete M ja N väärtus sõltuvad madalaima, lõpptarbija poolt vastavalt tootja kasutusjuhendile kestvaks kasutuseks sätestatava säilitustemperatuuriga kambri temperatuurist ja tärnide arvust. Kui tegemist on ainult tabelis 2 ja I lisa punktis n nimetatud „muu kambriga”, kasutatakse 1. kategooria külmutusseadmete M ja N väärtust. Seadmeid, millel on kolmetärnilised külmkambrid või külmutuskambrid, käsitatakse külmik-sügavkülmikuna.









IX LISA

Energiatõhususe klassid

Kodumajapidamises kasutatava külmutusseadme energiatõhususe klass määratakse kindlaks energiatõhususe indeksi (EEI) järgi vastavalt tabelile 1 alates 20. detsembrist 2011 kuni 30. juunini 2014 ja vastavalt tabelile 2 alates 1. juulist 2014.

Kodumajapidamises kasutatava külmutusseadme energiatõhususe indeks määratakse kindlaks vastavalt VIII lisa punktile 3.







Tabel 1 Energiatõhususe klassid kuni 30. juunini 2014 Energiatõhususe klass Energiatõhususe indeks A+++ (kõige tõhusam) EEI < 22 A++ 22 ≤ EEI < 33 A+ 33 ≤ EEI < 44 A 44 ≤ EEI < 55 B 55 ≤ EEI < 75 C 75 ≤ EEI < 95 D 95 ≤ EEI < 110 E 110 ≤ EEI < 125 F 125 ≤ EEI < 150 G (kõige ebatõhusam) EEI ≥ 150







Tabel 2 Energiatõhususe klassid alates 1. juulist 2014 Energiatõhususe klass Energiatõhususe indeks A+++ (kõige tõhusam) EEI < 22 A++ 22 ≤ EEI < 33 A+ 33 ≤ EEI < 42 A 42 ≤ EEI < 55 B 55 ≤ EEI < 75 C 75 ≤ EEI < 95 D 95 ≤ EEI < 110 E 110 ≤ EEI < 125 F 125 ≤ EEI < 150 G (kõige ebatõhusam) EEI ≥ 150

▼M1









X LISA

Teave, mis tuleb esitada juhul, kui toodet müüakse, antakse rendile või müüakse järelmaksuga interneti kaudu

1) Käesoleva lisa punktides 2–5 kasutatakse järgmisi mõisteid:

a) „kuvamismehhanism” — mis tahes ekraan, sh puutetundlik ekraan, või muu visualiseerimistehnoloogia, mida kasutatakse internetisisu kuvamiseks kasutajatele;

b) „pesastatult kuvamine” — visuaalne liides, mille puhul kujutisele või andmekogule pääseb ligi hiireklõpsu, hiirega ülesõidu või puutetundliku ekraani puhul muu kujutise või andmekogu suuremaksvenitamise abil;

c) „puutetundlik ekraan” — puutele reageeriv ekraan, nt tahvelarvuti, klaviatuurita tahvelarvuti või nutitelefoni ekraan;

d) „tekstialternatiiv” — tekst, mis on esitatud graafilise kujutise alternatiivina ja mis võimaldab esitada teavet mittegraafilisel kujul juhul, kui kuvaseadmed ei suuda graafilist kujutist edastada, või juurdepääsetavusabina, nt kõnesünteesirakenduste sisendina.

2) Tarnijate poolt artikli 3 punkti f kohaselt kättesaadavaks tehtud asjakohane märgis kuvatakse kuvamismehhanismil toote hinna lähedal. Märgis peab olema sellise suurusega, et see oleks selgelt nähtav ja loetav ning proportsionaalne II lisa punktis 3 sätestatud suurusega. Märgise võib kuvada pesastatult ning sel juhul vastab märgisele juurdepääsu andev kujutis käesoleva lisa punkti 3 nõuetele. Pesastatult kuvamise korral peab märgis ekraanile ilmuma pärast esimest kujutisel tehtud hiireklõpsu või sellest hiirega ülesõitu või puutetundliku ekraani puhul pärast selle esimest suuremaksvenitamist.

3) Pesastatult kuvamise korral peab märgisele juurdepääsu andev kujutis vastama järgmistele nõuetele:

a) kujutiseks on nool, mis on toote märgisel esitatud energiatõhususklassiga sama värvi;

b) noolel on näidatud toote energiatõhususklass valges kirjas, mille tähesuurus on sama kui hinnal, ning

c) kujutis on esitatud ühes järgmises vormis:

4) Pesastatult kuvamise korral kuvatakse märgis järgmises järjestuses:

a) käesoleva lisa punkti 3 kohane kujutis kuvatakse kuvamismehhanismil toote hinna lähedal;

b) kujutis viib kasutaja lingi kaudu märgisele;

c) märgis kuvatakse kujutisel klõpsamise või sellest hiirega ülesõidu või puutetundliku ekraani puhul selle suuremaksvenitamise järel;

d) märgis ilmub hüpikaknas, uuel vahelehel või leheküljel või ühe akna sees kuvataval teisel aknal;

e) puutetundlikul ekraanil saab märgist suurendada seadme tavapärasel puute abil suurendamise meetodil;

f) märgise kuvamine lõpetatakse valiku „sulge” või muu standardse sulgemismehhanismi kaudu;

g) graafilise kujutise tekstialternatiivil, mida kuvatakse juhul, kui märgist ei ole võimalik kuvada, on esitatud toote energiatõhususklass hinnaga sama tähesuurusega kirjas.

5) Tarnijate poolt artikli 3 punkti g kohaselt kättesaadavaks tehtud asjakohane tootekirjeldus kuvatakse kuvamismehhanismil toote hinna lähedal. Tootekirjeldus peab olema sellise suurusega, et see oleks selgelt nähtav ja loetav. Tootekirjelduse võib kuvada pesastatult ning sel juhul on sellele viival lingil selgelt ja loetavalt märgitud „Tootekirjeldus”. Pesastatult kuvamise korral avaneb tootekirjeldus pärast esimest lingil tehtud hiireklõpsu või sellest hiirega ülesõitu või puutetundliku ekraani puhul pärast selle esimest suuremaksvenitamist.